
საქართველოს პრეზიდენტის

ბრძანებულება №897
2010 წლის 8 ნოემბერი 

ქ. თბილისი

„სახელმწიფო საზღვრის რეჟიმისა და დაცვის წესის დამტკიცების შესახებ” საქართველოს პრეზიდენტის 1999 წლის 20 დეკემბრის №676 ბრძანებულებაში ცვლილებების შეტანის თაობაზე

1. „ნორმატიული აქტების შესახებ” საქართველოს კანონის მე-20 მუხლის შესაბამისად, „სახელმწიფო საზღვრის რეჟიმისა და დაცვის წესის დამტკიცების შესახებ“ საქართველოს პრეზიდენტის 1999 წლის 20 დეკემბრის №676 ბრძანებულებით (სსმ III, 1999 წ., №69 (76), მუხ. 1064) დამტკიცებულ წესში შეტანილ იქნეს შემდეგი ცვლილებები: 

ა) მე-2 მუხლის მე-9 პუნქტი ჩამოყალიბდეს შემდეგი რედაქციით:

„9. სასაზღვრო გამტარ პუნქტში საქართველოს შინაგან საქმეთა სამინისტროს მონაცემთა ავტომატიზებული ბაზის მიხედვით მოწმდება საბუთის დაკარგვა და მისი ნამდვილობა.”;

ბ) მე-3 მუხლის პირველ პუნქტში სიტყვები: ,,საქართველოს ფინანსთა სამინისტროს შემოსავლების სამსახურის საბაჟო ორგანო” შეიცვალოს სიტყვებით: ,,საჯარო სამართლის იურიდიული პირის – შემოსავლების სამსახურის სისტემაში შემავალი სასაზღვრო საბაჟო ორგანო (შემდეგში – საბაჟო ორგანო)”;

გ) მე-3 მუხლის მე-9 და მე-10 პუნქტები ჩამოყალიბდეს შემდეგი რედაქციით:

„9. ავტოსატრანსპორტო საშუალებების საქართველოს ტერიტორიაზე გადაადგილების (შემოტანა/გატანის) აღრიცხვა ხორციელდება საქართველოს ფინანსთა მინისტრისა და საქართველოს შინაგან საქმეთა მინისტრის ერთობლივი ბრძანებით განსაზღვრული ორგანოების მიერ, საქართველოს შინაგან საქმეთა სამინისტროს მონაცემთა ავტომატიზებულ ბაზაში შესაბამისი ინფორმაციის ასახვით. 

10. ამ მუხლის მე-9 პუნქტში აღნიშნული ავტოსატრანსპორტო საშუალებების აღრიცხვისა და კონტროლის განხორციელების წესი განისაზღვრება საქართველოს ფინანსთა მინისტრისა და საქართველოს შინაგან საქმეთა მინისტრის ერთობლივი ბრძანებით.”;

დ) მე-5 მუხლის პირველ პუნქტში სიტყვები: „საქართველოს ფინანსთა სამინისტროს შემოსავლების უფლებამოსილ ორგანოსთან” შეიცვალოს სიტყვებით: ,,საჯარო სამართლის იურიდიულ პირთან – შემოსავლების სამსახურთან”;

ე) 28-ე მუხლის მე-9 პუნქტში სიტყვები: „საქართველოს ფინანსთა სამინისტროს შემოსავლების სამსახურთან” შეიცვალოს სიტყვებით: ,,საჯარო სამართლის იურიდიულ პირთან – შემოსავლების სამსახურთან”;

ვ) 35-ე მუხლში სიტყვები: „საქართველოს ფინანსთა სამინისტროს შემოსავლების სამსახურთან” შეიცვალოს სიტყვებით: „საჯარო სამართლის იურიდიულ პირთან – შემოსავლების სამსახურთან”.

2. ეს ბრძანებულება ამოქმედდეს გამოქვეყნებისთანავე.

მ. სააკაშვილი
